Sebastián Piñera

Miguel Juan Sebastián Piñera Echenique esset un politico de Chile. Il nascet li 1-im de decembre 1949 in Santiago de Chile e morit ye li 6-im de februar 2024 in Ranco Lago. Sebastián Piñeras esset inter 2010 e 2014 e inter 2018 e 2022 presidente de Chile. 

Su familie emigrat in li USA pro li labore de su partre. Pos su retorn a Chile Sebastián Piñera studiat in Santiago de Chile economie. Il continuat su studies al Harvard University in Cambridge (Massachusetts) e fat ta su doctoratu. Inter li annus 1971 e 1990 il laborat quam professor al universitates in Chile. 

Il fundat li firma Bancard S.A., quel far comercie con credit-cartes, e il possedet un ters del aer-linea LATAM Airlines e del station de television Chilevisíon. Pro su comercial activités Sebastián Piñera esset milliardero.

Sebastián Piñera esset maritat con Cecilia Morel desde li annu 1973 e li cuple havet quar infantes.

Political cariera
 1989-2010 Membre del partise National Renovation.
 1990-1998 Senator por Ost-Santiago de Chile
 2009-2013 Membre del Coalition por changeamentes.
 2010-2014 Presidente de Chile.
 2015 Sebastián Piñera devenit membre del partise Chile vamos.
 2018-2022 Sebastián Piñera esset denov presidente de Chile.

Categorie: Chile